Durere imensă în urma morții lui Cristian, un polițist din Galați. Omul legii s-a stins din viață în urma unui accident rutier dramatic.
Ies la iveală noi detalii despre Cristian, polițistul care s-a stins din viață în tragicul accident care a avut loc în prima zi de Paște, în Galați. Motociclistul și-a pierdut viața când un șofer în vârstă de 25 de ani a efectuat o întoarcere prin loc nepermis.
O tragedie adâncă a lovit familia și comunitatea polițistului în vârstă de 41 de ani de la Acțiuni Speciale. Cristian și soția sa călătoreau pe motocicletă duminică, pe o stradă din Galați, când s-au ciocnit violent de o mașina condusă de un tânăr în vârstă de 25 de ani.
Echipele de intervenție au ajuns rapid la locul accidentului, iar cei doi au fost transportați la spital. Din nefericire, Cristian a murit la scurt timp după ce a ajuns la unitatea de primiri urgențe. Soția sa este încă internată, starea ei fiind stabilă.
Cristian, polițistul din Galați, a lăsat în urmă doi copii. Colegii săi sunt profund afectați de tragedie și au transmis numeroase mesaje de condoleanțe pe rețelele de socializare, după ce au aflat de moartea sa.
Omul legii și-a desfășurat activitatea profesională cu mult curaj și dedicare, fiind admirat de toți cei care au avut plăcerea să-l cunoască. Își manifesta pasiunea pentru sport și se implica activ în numeroase inițiative care susțineau comunitatea din Galați.
„Cristian Laurenţiu Jalbă a fost luptător în Serviciul de Acţiuni Speciale al IPJ (Inspectoratul de Poliție Județean) Galaţi. Ieri, în timp ce colegul nostru se plimba cu motocicleta pe faleza din Galaţi, a fost lovit în plin de un conducător auto care a întors autovehiculul prin loc nepermis.
La doar 41 de ani, Cristi a lăsat în spate o soţie, doi copii şi o mulţime de visuri care s-au spulberat. Drum lin, Cristi”/ „El era Cristi mic iar eu Cristi mare. A fost extrem de ambiţios şi m-a impresionat mereu cu atitudinea lui pozitivă şi zâmbetul interminabil.
Cristian Laurentiu Jalba, 41 de ani, nu a mai reusit sa franeze motocicleta pentru a evita masina ce i-a intors în fata într-un loc unde acest lucru era pur şi simplu interzis. Condoleante familiei si prietenilor”, a fost mesajul transmis de prietenii omului legii.
Conform autorităților, Cristian respecta regulile de circulație în momentul accidentului. Șoferul de 25 de ani pare să fi efectuat o întoarcere într-un loc nepermis, provocând coliziunea cu motocicleta condusă de polițist. Un dosar penal pentru vătămare corporală din culpă a fost deschis în acest caz, iar autoritățile vor investiga cu atenție circumstanțele exacte în care s-a produs această tragedie.